Staric

Staric () om Venäman lidn Tverin agjan suvipalas. Se om Starican ümbrikon (edel vn 2022 sulakud — rajonan) administrativine keskuz da pala.

 Istorii 
Eländpunktan aluz om pandud Tverin Mihail Jaroslavič-ruhtinasen käskön mödhe vl 1297 kuti Gorodesk-lidnuz (mž. Gorodok) Staric-jogen randal. Vozil 1505−1566 oli Starican ruhtinazkundan keskuseks, sil aigalpäi nimitaškanzihe lidnad nügüdläižikš.

Staric šingotase mehanižel tegimel («Rodina»-tedotehmižühtelmaz, palad lendimiden täht) i mašiništonsauvomižen edheotandal (avtokonorüden palad). Ende omblendfabrik i mechoz radoiba mugažo.

 Geografijan andmused 
Lidn sijadase ümbrikon keskuzpalan suvipäivnouzmas, Volg-jogen muugotil randoil, 175 m ü.m.t. keskmäižel korktusel. Avtotesild ühtenzoitab randoid vspäi 1963.

Matkad Tverihesai om 65 km pohjoižpäivnouzmha avtol. Lähembaižed lidnad oma Ržev i Zubcov vižkümne kilometrad suvipäivlaskmha avtoteidme. Staric-raudtestancii sijadase kaks'toštkümnes kilometras päivlaskmha lidnaspäi avtotedme.

 Tobmuz 
Staric oli lidnankundan üks'jäižeks eländpunktaks. Lidnankundan pind oli 7,65 nellikkilometrad.

Edeline lidnan pämez' oli Svetlana Kalitkina vn 2017 redukuspäi.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 8 607 ristitud, rajonan koumandez, vn 2021 — 6 938 ristitud. Kaik 7 872 eläjad oli lidnas vl 2017. Kaikiš suremb lidnan ristitišt oli enamba ühesad tuhad vozil 1989−2009 (9 800 rist. vl 1998).

Rahvahad (enamba 0,4 % vl 2021): venälaižed — 77,7 %, ukrainalaižed — 0,7 %, čečenalaižed — 0,5 %, toižed rahvahad — 2,3 %, rahvahuden ozutandata — 18,8 %.

Ortodoksižen hristanuskondan 16 pühäpertidStarican pühäpertid sobory.ru-saital.  oma kaičenus paloin vai täuzin: Starican Emäganpäivän mez'jumalankodin kompleks (12. voz'sadaspäi: kaksin päjumalanpertid, jumalanpertid, časounäd), phh. Borisan i Gleban päjumalanpert', kuz' jumalanpertid, koume časounäd. Niiden ližaks koume jumalanpertid ei ole kaičenus.

Lapsiden opendusen aluzkundad oma koume päivkodid (nomer 2, 3, 4), keskškol (kaks' korpusad), čomamahtoiden škol, sportškol. Starican kolledžStarican kolledžan sait (spustar.nubex.ru).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Lidnan da Starican ümbrikon tobmuden sait (старицкий-район.рф). 
 Lidnan turizman sait (staritsa.net). 

Kategorii:Venäman lidnad
Kategorii:Eländpunktad kirjamišton mödhe
Kategorii:Tverin agjan lidnad
*